April 2019 - Page 2 of 2 - AFGRI Agri Services
April 2, 2019 /in Landbouweekliks /by Michelle la Cock
Ons kuier by ’n Chardonnay-spesialis, die wynmaker Philip Jonker van Weltevrede in Bonnievale. Die Jonker-familie woon al sedert 1912 op dié plaas, waar Philip die vierde geslag is. Hierdie bekroonde wynlandgoed se doen en late is nou verweef met die plaaslike gemeenskap. Almal in die distrik, van sakelui en ingenieurs tot boere en plaaswerkers, het kragte saamgesnoer om R65 miljoen in te samel om die Tegniese Skool Jakes Gerwel op ’n wonderbaarlike wyse tot stand te bring.
https://www.afgri.co.za/wp-content/uploads/sites/4/2018/02/LandbouWeekliks-News.jpg 1600 1600 Michelle la Cock https://www.afgri.co.za/wp-content/uploads/sites/4/2020/04/AFGRI-Agri-Services-NavMenu-Logo-FC_NavHead-300x154.png Michelle la Cock2019-04-02 06:35:222019-04-02 06:35:22Wynlandgoed wys hoe boere die gemeenskap kan dien Cheetahs nie geflous deur Kings se posisie | Netwerk24
Cheetahs nie geflous deur Kings se posisie
Deur Owen Kock 24 April 2019 18:00
Moenie dat die Southern Kings se posisie op die Pro14-punteleer jou flous nie. Dit bly ’n uitdaging om teen hulle te speel.
Tian Meyer/Foto: Gallo Images
So waarsku die Cheetahs-kaptein, Tian Meyer, aan die vooraand van die spanne se laaste wedstryd in die reeks Saterdag in Bloemfontein.
Meyer sê hulle gaan hulle nie blind staar teen die feit dat die Kings nog net twee van hul 20 wedstryde die seisoen gewen het nie.
“Hulle het baie verbeter en die naweek gaan weer ’n groot uitdaging vir ons wees. Ons spelers is opgewonde om ’n laaste keer in die reeks voor ons tuisskare te speel en lekker hardlooprugby op te dis,” sê Meyer, wat vleuel, anders as sy gewone skrumskakel-posisie, gaan speel.
“Die laaste twee wedstryde teen die Ospreys en die Dragons was frustrerend in die sin dat ons nie werklik beloon is vir wat ons vermag het tydens daardie wedstryde nie. Ek hoop alles kan die naweek vir ons uitwerk.
Die Cheetahs het die Kings die seisoen reeds twee keer geklop. In die eerste kragmeting, in Port Elizabeth, kon die Bloemfonteiners die knoop eers in beseringstyd met 24-17 deurhak.”
Dis belangrik uit ’n speler se oogpunt dat hulle weet die unie is tevrede met wat hulle doen en wat die pad vorentoe is.
Hulle het die herontmoeting kort daarna in Bloemfontein met 40-36 gewen nadat die Kings aan die einde mooi teruggeveg het.
Daar was die laaste paar maande tog goeie nuus vir die Kings wat vorentoe baie vir hulle kan beteken.
Verlede maand is aangekondig dat die Kings 74% van hulle aandele aan ’n maatskappy genaamd The Greatest Rugby Company in the Whole Wide World (Pty) Ltd (GRC) verkoop het.
Die groep Oos-Kaapse sakemanne se betrokkenheid kan meer stabiliteit vir die span van die Baai beteken.
Meer spelers kan ook nou gelok word.
Die Cheetahs se breier, Franco Smith, sê dit is altyd goed vir spelers om te weet wat die toekoms inhou, veral omdat hulle, soos hyself, eintlik net kontrakwerkers is.
“Dit speel ’n baie belangrike rol. Ek was my hele loopbaan ’n kontrakwerker. Dis belangrik uit ’n speler se oogpunt dat hulle weet die unie is tevrede met wat hulle doen en wat die pad vorentoe is. Dit is ongelukkig hoe dit is met kontrakwerkers, hulle soek sekerheid,” sê Smith.
Meer oor: Pro14 | Tian Meyer | Cheetahs | Southern Kings | Franco Smith